इंग्लैंड में पहली बार ड्यूक से नहीं खेलेगी टीम इंडिया; WTC फाइनल 7 से 11 जून
; India and Australia to Face Off in WTC Final with Kookaburra Ball अदा शर्मा इन दिनों अपनी फिल्म द केरला स्टोरी की वजह के काफी सुर्खियों में हैं। फिल्म में उनके किरदार को लोग काफी पसंद कर रहे हैं। एक रिसेंट इंटरव्यू में अदा ने कहा
इंग्लैंड में 7 जून से वर्ल्ड टेस्ट चैम्पियनशिप (WTC) का फाइनल खेला जाना है, जो ओवल पर भारत और ऑस्ट्रेलिया के बीच होगा। इस मुकाबले में ड्यूक नहीं बल्कि कूकाबूरा गेंद का इस्तेमाल किया जाएगा। दोनों ही टीमों ने लाल गेंद के ऑस्ट्रेलियन वैरिएंट का इस्तेमाल करने पर सहमति जताई है। यह पहला मौका होगा, जब भारतीय टीम इंग्लैंड में ड्यूक गेंद से नहीं खेलेगी। 2021 में भारत और न्यूजीलैंड के बीच फाइनल में ड्यूक गेंद का इस्तेमाल हुआ था।
हालांकि, काउंटी टीमों ने रेड ड्यूक्स गेंदों की खराब गुणवत्ता की शिकायत की है। शायद यही वजह है कि दोनों टीमों ने कूकाबूरा के साथ जाने का फैसला किया है। रिकी पोंटिंग ने पुष्टि की है कि ICC ने ड्यूक की बजाय कूकाबूरा के इस्तेमाल की अनुमति दे दी है। पिछले साल जब न्यूजीलैंड ने इंग्लैंड का दौरा किया था, तब कीवी कप्तान विलियम्सन ने भी ड्यूक गेंदों के बारे में शिकायत की थी और कहा था कि ये गेंदें जल्दी आकार खो रही हैं। जल्दी नरम हो रही हैं और स्विंग भी नहीं मिल रही।
न्यूजीलैंड ने जीता पहला खिताब, भारत को 8 विकेट से हराया था
वर्ल्ड टेस्ट चैम्पियनशिप का पहला सीजन न्यूजीलैंड ने जीता था। कीवी टीम ने फाइनल मुकाबले में भारत को 8 विकेट से हराया था। उस मुकाबले का रिजल्ट रिजर्व-डे पर निकला था। भारत ने पहली पारी में 217 रन बनाए थे। जवाब में न्यूजीलैंड ने 249 रन बनाते हुए पहली पारी में 32 रन की बढ़त बना ली। फिर भारत ने 170 रन बनाकर 139 रन का टारगेट रखा। चौथी पारी में न्यूजीलैंड ने दो विकेट पर 140 रन बनाते हुए पहला चैम्पियन बनने का गौरव हासिल किया।
